“Dadka Soomaaliyeed haku kalsoonaadaan dowladooda, hana isku kalsoonaadaan hana u diyaar garoobaan iney tagaan goobahaasi, cabsida iyo shakiga aan aad iyo aad u yareenno, Odayaasha Soomaaliyeed ee sharafta badan ee ka tirsan 135 Oday iyaguna in firfircooni dheeri ah iyo dadaal dheeri ah muujiyaan oo doorkooda kasoo baxaan baan ka codsaneynaa, haddii Odayaasha doorkooda kasoo baxaan, guddiiyada doorkooda kasoo baxaan, dowlad goboleedyada doorkooda qaataan, dowladda Federaalka ay doorka ay leedahay qaadato oo beesha caalamkana doorkeeda qaadato howlahaasi waxay u dhaceysaa doorashada si aad u sahlan, cid kasta doorkeeda ayeeey leedahay, Jamhuuriyadda Soomaaliya mar hore ayaa go’aan la gaaray oo uu noqdo Federaal wuuna soo noqday, inta dhimanna waa la dhameystirayaa, doorashadaan dalka dantiisa ayaa ku jirta, sumacadda umadda Soomaaliyeed iyo magaca Soomaaliyeed midnimada dalka ayaa ku jirta” ayuu yiri madaxweynaha.
